UDHEZIM
Nr.20, datë 4.8.2026

PËR PËRCAKTIMIN E KONTROLLEVE TË VEÇANTA SHËNDETËSORE PËR MBLEDHJEN DHE PËRPUNIMIN E DISA MOLUSQEVE BIVALVORE ME NJË NIVEL TË TOKSINËS AMNESIKE TË MOLUSQEVE (ASP), QË TEJKALON KUFIRIN 20 mg/kg[footnoteRef:2] [2:  Ky udhëzim përafron plotësisht Vendimin e Komisionit 2002/226/KE, datë 15 mars 2002, “Për vendosjen e kontrolleve të veçanta shëndetësore për mbledhjen dhe përpunimin e disa molusqeve bivalvore me një nivel të toksinës amnezike të molusqeve (ASP), që tejkalon kufirin e përcaktuar në direktivën e Këshillit 91/492/KEE”, botuar në Fletoren Zyrtare të Bashkimit Evropian L 75, datë 16.3.2002, f. 65–66, CELEX 32002D0226.] 


Në mbështetje të pikës 4, të nenit 102, të Kushtetutës, dhe pikave 1, 2, 3 dhe 4, të nenit 23, të ligjit nr. 9863, datë 28.1.2008, “Për ushqimin”, i ndryshuar, 

UDHËZOJ:

Neni 1

1.1 Ky udhëzim ka si objekt përcaktimin e kontrolleve të veçanta shëndetësore për mbledhjen dhe përpunimin e molusqeve bivalvore me një nivel të toksinës amnesike të molusqeve (ASP), që tejkalon kufirin 20 mg/kg.
Neni 2

2.1. Autoriteti kompetent autorizon mbledhjen e molusqeve bivalvore, që i përkasin specieve Pecten maximus dhe Pecten jacobaeus, me një përqendrim të acidit domoik (DA) në të gjithë trupin, që kalon 20 mg/kg, por është më i ulët se 250 mg/kg, të cilat plotësojnë kërkesat e përcaktuara në pikën 2 të këtij neni.
22.. Kërkesat e referuara në pikën 1 të këtij neni janë, si më poshtë: 
a) molusqet u nënshtrohen kushteve të mbledhjes të përcaktuara në shtojcën 1, bashkëlidhur këtij udhëzimi, dhe që është pjesë përbërëse e tij;
b) ato transportohen në kontejnerë të vulosur ose automjete të vulosura, nën mbikëqyrjen e autoritetit kompetent, dhe dërgohen  drejtëpërdrejtënga zonat e prodhimit në një stabiliment të miratuar, të autorizuar për kryerjen e përgatitjeve të veçanta të këtyre molusqeve, që përfshin heqjen e hepatopankreasit, indeve të buta ose çdo pjesë tjetër të kontaminuar që nuk është në përputhje me pikën 2, të shtojcës 1, bashkëlidhur këtij udhëzimi. Një listë e stabilimenteve të autorizuara i  dërgohet Ministrisë nga autoriteti kompetent;
c) shoqërohen me një dokument regjistrimi, të lëshuar nga autoriteti kompetent, për çdo ngarkesë që specifikon kërkesat e parashikuara në kreun II, seksioni I, pika 8 shkronja “a”, 9, 10, 11 dhe 12  të udhëzimit nr. 25, datë 25.11.2010 “Për kushtet higjienike dhe kontrollet për molusqet e gjalla bivalvore, peshkun dhe produktet e peshkimit”, të ndryshuar, si dhe pjesën ose pjesët anatomike që mund të përpunohen për konsum njerëzor. Autorizimi i përhershëm i transportit, i dhënë nga autoriteti kompetent, nuk është i pranueshëm;
ç) pas heqjes së plotë të hepatopankreasit, indeve të buta dhe çdo pjese tjetër të kontaminuar, muskuli aduktor dhe/ose gonadet e destinuara për konsum njerëzor nuk duhet të përmbajnë një nivel të ASP-së të përcaktuara nga teknikat HPLC, që tejkalon 20 mg/kg të DA. 

Neni 3

3.1. Çdo lot i produktit përfundimtar nënshtrohet testimit nga stabilimenti i autorizuar posaçërisht. Nëse një mostër, siç përcaktohet në shtojcën 1 bashkëlidhur këtij udhëzimi, përmban më shumë se 20 mg/kg DA, i gjithë loti asgjësohet nën mbikëqyrjen e autoritetit kompetent. 
3.2. Hepatopankreasi, indet e buta dhe çdo pjesë tjetër e kontaminuar, që tejkalon kufijtë e përcaktuar në pikën 2 të Shtojcës 1 bashkëlidhur (përfshirë produktin përfundimtar që tejkalon kufirin prej 20 mg/kg DA), asgjësohet nën mbikëqyrjen e autoritetit kompetent.
3.3. Autoriteti kompetent siguron që sistemi i vetkontrollit , HACCP, i parashikuar në kreun I, pika 2, 3, 4 dhe 5 të udhëzimit nr. 20, datë 25.11.2010 “Për zbatimin e programeve paraprake, të praktikave të mira të higjienës, praktikave të mira të prodhimit dhe procedurave të bazuara në analizën e rreziqeve dhe pikave kritike të kontrollit (HACCP) në stabilimente ushqimore”, aplikohet gjatë përgatitjes së produkteve, siç përcaktohet në shkronjën “b”, pika 2, e nenit 2 të këtij udhëzimi. Prodhuesi njofton autoritetin kompetent për çdo rezultat që lidhet me produktin përfundimtar që nuk është në përputhje me kreun II, seksioni I, pika 27 shkronja b) (ii), të udhëzimit nr. 25, datë 25.11.2010 “Për kushtet higjienike dhe kontrollet për molusqet e gjalla bivalvore, peshkun dhe produktet e peshkimit”, të ndryshuar.

Neni 4

4.1. Udhëzimi nr. 26, datë 29.8.2025 “Për përcaktimin e kushteve për vendosjen e kontrolleve të veçanta shëndetësore për mbledhjen dhe përpunimin e disa molusqeve bivalvore me një nivel të toksinës amnezike të molusqeve (ASP), që tejkalon kufirin 20 mg/kg”,shfuqizohet me fillimin e shtrirjes së efekteve të këtij udhëzimi.
4.2. Për zbatimin e këtij udhëzimi, ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoriteti Kombëtar i Ushqimit.
[bookmark: _GoBack]4.3. Ky udhëzim hyn  në fuqi pas botimit  në Fletoren Zyrtare, dhe i fillon efektet më 1 shtator 2026.

MINISTËR I BUJQËSISË DHE ZHVILLIMIT RURAL
Andis Salla

SHTOJCA 1

1. Nuk lejohet mbledhja e molusqeve bivalve të specieve Pecten maximus dhe Pecten jacobaeus gjatë shfaqjes së një episodi toksik aktiv të ASP-së në ujërat e zonave të prodhimit të tyre, siç përcaktohet në kreun III, seksioni I, pikat nga 8 deri në 16 të udhëzimit nr. 25, datë 25.11.2010, “Për kushtet higjienike dhe kontrollet për molusqet e gjalla bivalvore, peshkun dhe produktet e peshkimit”, të ndryshuar. 
2. Një regjim i kufizuar i mbledhjes së molusqeve me përqendrim të DA-së, në të gjithë trupin, më të lartë se 20 mg/kg mund të fillohet nëse dy analiza të njëpasnjëshme të mostrave, të marra midis një dhe jo më shumë se shtatë ditëve, tregojnë se përqendrimi i DA në molusqet e plota është më i ulët se 250 mg/kg dhe se përqendrimi i DA në pjesët e destinuara për konsum njerëzor, të cilat duhet të analizohen veçmas, është më e ulët se 4,6 mg/kg. Analiza e trupit të plotë kryhet mbi një mostër të homogjenizuar të përgatitur prej 10 molusqesh. Analiza e pjesëve të ngrënshme kryhet mbi një mostër të homogjenizuar të përgatitur prej 10 pjesësh individuale.
3. Pikat e marrjes së mostrave do të vendosen nga autoriteti kompetent për të siguruar që produkti përmbush parametrat e përmendur në pikën 2 të kësaj shtojce. Pasi të lejohet mbledhja, frekuenca e marrjes së mostrave për analizën e DA në molusqe (i gjithë trupi dhe muskujt aduktorë dhe gonadat veçmas) do të jetë  minimumi një herë në javë. Mbledhja mund të vazhdojë nëse rezultatet janë në përputhje me kushtet e listuara në pikën 2 të kësaj shtojce.


